CELEX: 62011CN0137
Language: fi
Date: 2011-03-21 00:00:00
Title: Asia C-137/11: Ennakkoratkaisupyyntö, jonka Cour du travail de Bruxelles (Belgia) on esittänyt 21.3.2011 — Partena ASBL v. Les Tartes de Chaumont-Gistoux SA

18.6.2011   
            
            
               FI
            
            
               Euroopan unionin virallinen lehti
            
            
               C 179/9
            
         Ennakkoratkaisupyyntö, jonka Cour du travail de Bruxelles (Belgia) on esittänyt 21.3.2011 — Partena ASBL v. Les Tartes de Chaumont-Gistoux SA
   (Asia C-137/11)
   2011/C 179/15
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Cour du travail de Bruxelles
   
      Pääasian asianosaiset
   
   
      Valittaja: Partena ASBL
   
      Vastapuoli: Les Tartes de Chaumont-Gistoux SA
   
      Ennakkoratkaisukysymykset
   
   
               1)
            
            
               Sovellettaessa asetuksen N:o 1408/71 (1) 13 artiklaa ja sitä seuraavia artikloja sekä erityisesti 14 c artiklaa, voiko jäsenvaltio sen toimivallan puitteissa, joka sille on myönnetty sen määrittämiseksi, mitkä ovat edellytykset kyseisen jäsenvaltion itsenäisten ammatinharjoittajien sosiaaliturvajärjestelmään kuulumiseksi, rinnastaa ”kyseisessä jäsenvaltiossa verovelvollisen yhtiön hallinnoimisen ulkomailta” toiminnan harjoittamiseen alueellaan?
            
         
               2)
            
            
               Onko itsenäisten ammatinharjoittajien sosiaaliturvajärjestelmästä 27.7.1967 tehdyn kuninkaan päätöksen nro 38 3 §:n 1 momentin 4 kohta yhteensoveltuva Euroopan unionin oikeuden ja erityisesti SEUT 21 artiklassa taatun liikkumis- ja oleskeluvapauden kanssa, koska mainitun kohdan mukaan toisessa jäsenvaltiossa asuva henkilö, joka hallinnoi ulkomailta Belgiassa verovelvollista yhtiötä, ei voi kumota olettamaa kuulumisesta itsenäisten ammatinharjoittajien sosiaaliturvajärjestelmään, kun taas Belgiassa asuva yhtiön edustaja, joka ei hallinnoi tällaista yhtiötä ulkomailta, voi kumota mainitun olettaman ja esittää näytön siitä, ettei hän harjoita kuninkaan päätöksen nro 38 3 §:n 1 momentin 1 kohdassa tarkoitettua itsenäistä ammattitoimintaa?
            
         
      (1)  Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä 14.6.1971 annettu neuvoston asetus (ETY) N:o 1408/71 (EYVL L 149, s. 2).